Document ID: 31982R1753

KOMISSION ASETUS (ETY) N:o 1753/82,
annettu 1 päivänä heinäkuuta 1982,
asetusten (ETY) N:o 368/77 ja (ETY) N:o 443/77 muuttamisesta sekä asetusten (ETY) N:o 2307/79 ja (ETY) N:o 356/80 kumoamisesta sikojen ja siipikarjan ruokintaan tarkoitetun rasvattoman maitojauheen myynnin osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1183/82() ja erityisesti sen 7 artiklan 5 kohdan,
sekä katsoo, että
aiemmin on toteutettu rasvattoman maitojauheen myyntiä koskevia erityistoimenpiteitä tämän tuotteen markkinatilanteen vuoksi, jolle on ollut ominaista huomattavat varastot ja alhainen menekki; kyseessä on sikojen ja siipikarjan ruokintaan tarkoitetun rasvattoman maitojauheen myynnistä tarjouskilpailulla 23 päivänä helmikuuta 1977 annettu komission asetus (ETY) N:o 368/77(), sellaisena kuin se on viimeksi muutettuna asetuksella (ETY) N:o 1726/79(), ja sikojen ja siipikarjan ruokintaan tarkoitetun rasvattoman maitojauheen myynnistä määritettyyn hintaan 2 päivänä maaliskuuta 1977 annettu komission asetus (ETY) N:o 443/77(), sellaisena kuin se on viimeksi muutettuna asetuksella (ETY) N:o 1726/79, joissa säädetään julkisesti varastoidun rasvattoman maitojauheen, jota ei pystytä myymään maidon markkinointivuonna tavanomaisissa olosuhteissa, käytön sallimisesta muiden eläinten kuin vasikoiden rehuksi,
varastojen vähenemisen vuoksi asetuksia (ETY) N:o 368/77 ja (ETY) N:o 443/77 on lykätty asetuksella (ETY) N:o 2307/79(); varastojen tason tämänhetkisen tilanteen vuoksi on välttämätöntä soveltaa jälleen mainittuja asetuksia; tästä syystä asetus (ETY) N:o 2307/79 olisi kumottava,
uudelleen soveltamiseksi edellytetään rasvattoman maitojauheen, jota kyseiset toimenpiteet koskevat, varastoonsaapumispäivän sekä tarjouskilpailuilmoituksen ja ensimmäisen tarjouskilpailun julkaisupäivien saattamista ajan tasalle,
komission asetuksessa (ETY) N:o 356/80() poiketaan tietyistä komission asetuksen (ETY) N:o 1725/79() säännöksistä asetusten (ETY) N:o 368/77 ja (ETY) N:o 443/77 lykkäyksen ajanjaksolla; näiden asetusten uudelleen soveltamisen vuoksi olisi kumottava asetus (ETY) N:o 356/80, ja
maidon ja maitotuotteiden hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 368/77 seuraavasti:
1. Korvataan 1 artiklan päivämäärä "1 päivää heinäkuuta 1978" päivämäärällä "1 päivää tammikuuta 1980".
2. Korvataan 3 artiklan 2 kohdan päivämäärä "24 päivänä helmikuuta 1977" päivämäärällä "3 päivänä heinäkuuta 1982".
3. Korvataan 4 artiklan 3 kohdan ilmaus "tiistaina 8 päivänä maaliskuuta 1977 kello 12" ilmauksella "maanantaina 12 päivänä heinäkuuta 1982 kello 12".
4. Korvataan 8 artiklan 2 kohdan a alakohdan ilmaus "asetuksen (ETY) N:o 990/72 4 artiklan mukaisia" ilmauksella "asetuksen (ETY) N:o 1725/79 4 artiklan mukaisia".
5. Korvataan joka kerta 9 artikla 6 kohdan ja 17 artiklan 2 kohdan toisessa luetelmakohdassa määrä "yhteen laskentayksikköön" määrällä "1,5 ECUun".
6. Korvataan joka kerta 10 artiklan 1 kohdassa ja 14 artiklan 3 kohdassa määrä "15 laskentayksikköä" määrällä "18 ECUa".
7. Korvataan 16 artiklan 2 kohdan kolmannen alakohdan määrät "kolmella laskentayksiköllä" ja "30 laskentayksikköä" määrillä "neljällä ECUlla" ja "40 ECUa".
2 artikla
Muutetaan asetus (ETY) N:o 443/77 seuraavasti:
1. Korvataan 1 artiklan päivämäärä "1 päivää heinäkuuta 1978" päivämäärällä "1 päivää tammikuuta 1980".
2. Korvataan 2 artiklan 2 kohdan b alakohdan määrä "yhdellä laskentayksiköllä" määrällä "1,5 ECUlla".
3. Korvataan 5 artiklan 1 kohdan määrä "kahden laskentayksikön" määrällä "kolmen ECUn".
3 artikla
Kumotaan asetukset (ETY) N:o 2307/79 ja (ETY) N:o 356/80.
4 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 1 päivänä heinäkuuta 1982.

Labels: 3
17
6